Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: lévő 20/1982. (X. 12.) IpM rendelet alapján, helyszíni szemlét
Paragraph Index: 200

lévő 20/1982. (X. 12.) IpM rendelet alapján, helyszíni szemlét kellett volna tartani, és intézkedni a zajos tevékenység megszüntetésére. A telephelyengedély kibocsátója, köteles lett volna folyamatosan ellenőrizni a vállalkozó tevékenységét, illetve az ÁNTSZ jogelődjétől, a Köjáltól a szükséges vizsgálatok lefolytatását kellett volna megkérnie. Szakvéleményük alapján intézkednie kellett volna az államigazgatási eljárás szabályai szerint. A környezetvédelmi törvény hatálybalépése után a területileg illetékes környezetvédelmi felügyelőségnek lett volna hatásköre az építmény felülvizsgálatára. A jegyző a beadványt nem vizsgálta ki megfelelően. Az akkor még hatályos rendelet szerint köteles lett volna a műhely zajártalmát és környezetkárosító hatását megvizsgáltatni. Az autószerelő tevékenység nem csak zajos, hanem fennáll annak a lehetősége is, hogy a kipufogógázzal szennyezi a levegőt, a fáradt olajjal pedig a talajt. Az országgyűlési biztos általános helyettese ajánlásában felkérte a környezetvédelmi és területfejlesztési minisztert, hogy dolgozza ki a környezet védelemének általános szabályairól szóló 1995. évi LIII. tv. alapján az önkormányzat polgármesterének és jegyzőjének, valamint a környezetvédelmi felügyelőség feladat- és hatáskörét. A közigazgatási hivatal vezetőjének tett ajánlásában a jövőbeni alkotmányos visszásságok kiküszöbölése érdekében felkérte a szigetmonostori jegyző munkájának törvényességi felügyeleti vizsgálatára. Ajánlásában felkérte az önkormányzat jegyzőjét, mint a területileg illetékes környezetvédelmi felügyelőséget, hogy az autószerelő-műhely zaj- és rezgésvédelmi, levegő- és talajszennyezési vizsgálatát végeztesse el. A jegyző az ajánlásban foglaltakat nem teljesítette, ezért a biztos általános helyettese

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes